સંખ્યાબંધ મર્ડરની તપાસ અને ડેડબોડીની જાંચ કરી ચૂકેલો જેમ્સ પગમાં મૂકાયેલા આ વિશિષ્ટ છરકા જોઈને સ્તબ્ધ બની રહ્યો હતો. કોઈએ વિલીને મારવો હોય તો પગ પર શા માટે છરી ચલાવે? ગળા પર જ સીધી ન ચલાવી દે? પગની વેઈન કાપીને ય માણસને મારી શકાય, પણ છરી ચલાવનારા એટલાં અનુભવી તો જણાતાં નથી. હોટેલના બેડ પર શરીર લંબાવીને તે ઊંઘવાનો પ્રયાસ કરતો હતો, પણ દિમાગમાં ચાલતા વિચારો તેને જંપવા દેતા ન હતા.